Türgi välisministri Mevlüt Çavuşoğlu sõnul on Türgi valmis rajama Eestisse mošee, kui Eesti võimud sellega nõus on.

"Kui eestlased on nõus, siis ehitaksime suurima heameelega mošee siia Tallinna või mujale. Toetaksime seda heameelega," neljapäeval Eestit külastav minister välisministeeriumis peetud loengu ajal.

Türgi ehitab mošeesid ja saadab (maailma laiali) imaame, lisas Çavuşoğlu.

Mõõduka islamismi esindajad peaksid olema aktiivsed oma sõnumi edastamisel. Vastasel juhul jäävad inimesed rohkem äärmusliku voolu esindajate meelevalda, rääkis Çavuşoğlu.

"See kehtib ka paljude Euroopa riikide puhul. Türgi usuline ametivõim Diyanet on tugevalt vastu mis tahes radikaliseerumisele. See on tegelikkuses parim viis radikaliseerumise vältimiseks."